አምባሳደሮች ከመገናኛ ብዙሃን ጋር በዕውቀት የተመሠረተ ግንኙነት ሊኖራቸው እንደሚገባ ተገለጸ
አምባሳደሮች ከመገናኛ ብዙሃን ጋር በዕውቀት የተመሠረተ ግንኙነት ሊኖራቸው እንደሚገባ ተገለጸ፡፡አዲስ ተሿሚ አምባሳደሮች በተመደቡበት አገር የህዝባቸውን ጥቅም እና ፍላጎት በሚያረጋግጥ መልኩ ከመገናኛ ብዙሃን ጋር በዕውቀት ሊሰሩ ይገባል ነው የተባለው፡፡በቅርቡ ለተሾሙት የኢፌዴሪ አምባሳደሮች እየተካሄደ ባለው ስልጠና ላይ የቀድሞ የውጭ ጉዳይ ሚኒስቴር ቃል አቀባይ አምባሳደር መለስ ዓለም ዛሬ ባቀረቡት ጥናታዊ ጽሁፍ ከአገር ውስጥ እና ከውጭ የመገናኛ ብዙሃንና ጋዜጠኞች ጋር መሥራት ለጥያቄ የሚቀርብ ጉዳይ እንዳልሆነ ተናግረዋል።በበቂ ዝግጅት እና በተደራጀ መረጃ የሚደረግ የመገናኛ ብዙሃን መስተጋብር አስፈላጊ እንደሆነም ገልጸዋል፡፡አምባሳደሮች የአገራቸው ገጽም ድምጽም ናቸው ያሉት አምባሳደር መለስ አለም የአገራቸውን አቋም እና የህዝባቸውን ፍላጎት መሠረት አድርገው መረጃ መሥጠት እና መከራከር እንዳለባቸው ተናግረዋል፡፡ (ምንጭ፡-የውጭ ጉዳይ ሚኒስቴር ቃልአቀባይ ጽ/ቤት)